জোসে ফন্তে
জোসে মিগেল দা রোচা ফন্তে ComM (পর্তুগিজ উচ্চারণ: [ʒuˈzɛ ˈfõtɨ]; জন্ম: ২২ ডিসেম্বর ১৯৮৩) হলেন একজন পর্তুগিজ পেশাদার ফুটবলার, যিনি চাইনিজ ক্লাব দালিয়ান ফাং এবং পর্তুগাল জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি স্পোর্তিং সিপি বির হয়ে খেলার মাধ্যমে তার পেশাদার ক্যারিয়ার শুরু করেন। অতঃপর ২০০৭ সালে, তিনি ইংরেজ ক্লাব ক্রিস্টাল প্যালেসে যোগদান করেন। ২০১০ সালে তিনি অন্য আরেক ইংরেজ ক্লাব সাউথহ্যাম্পটনে যোগদান করেন, যেখানে তিনি ২৮৮টি ম্যাচ খেলন। পরবর্তীতে তিনি ২০১৭ সালের জানুয়ারি মাসে, ওয়েস্ট হ্যাম ইউনাইটেডে যোগদান করেন, যেখানে তিনি এক মৌসুম যাপন করেন। তিনি তার ৩০ বছর বয়স হতে পর্তুগাল জাতীয় দলের হয়ে খেলছেন। তিনি এপর্যন্ত ২৫-এর অধিক ম্যাচ খেলেছেন। তিনি ২০১৬ উয়েফা ইউরোজয়ী পর্তুগাল দলের একজন সদস্য ছিলেন।